ddrg/super_eurlex huggingface dataset:
1.

Článok 9 sa nahrádza takto: „Článok 9 1. Zakazuje sa dovoz, nákup alebo transfer ropných produktov z KĽDR. 2. Zakazujú sa priame alebo nepriame dodávky, predaj alebo transfer všetkých rafinovaných ropných produktov do KĽDR štátnymi príslušníkmi členských štátov cez územie členských štátov alebo z ich územia, alebo loďami, ktoré sa plavia pod vlajkou členských štátov, alebo lietadlami, ktoré sú zaregistrované v členských štátoch, a to bez ohľadu na to, či tieto rafinované ropné produkty pochádzajú z územia týchto členských štátov. 3. Odchylne od zákazu uvedeného v odseku 2 platí, že ak objem dodávok, predaja alebo transferu rafinovaných ropných produktov do KĽDR nepresiahne 500 000 barelov v období od 1. októbra 2017 do 31. decembra 2017 alebo 2 000 000 barelov v období dvanástich mesiacov, ktoré sa začína 1. januára 2018, a potom 2 000 000 barelov ročne, príslušný orgán členského štátu môže v jednotlivých prípadoch povoliť dodávky, predaj alebo transfer rafinovaných ropných produktov do KĽDR, ak stanovil, že dodávky, predaj alebo transfer slúžia výlučne na humanitárne účely, a pod podmienkou, že: a) členský štát informuje sankčný výbor každých 30 dní o objeme takýchto dodávok, predaja alebo transferu rafinovaných ropných produktov do KĽDR a o všetkých stranách transakcie; b) dodávky, predaj alebo transfer takýchto rafinovaných ropných produktov nezahŕňajú osoby alebo subjekty, ktoré sú spojené s jadrovým programom alebo programom balistických rakiet KĽDR alebo inými činnosťami zakázanými podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2356 (2017), č. 2371 (2017) alebo č. 2375 (2017), vrátane označených osôb alebo subjektov; a c) transakcia nesúvisí s vytváraním príjmov pre jadrový program alebo program balistických rakiet KĽDR alebo pre iné činnosti zakázané podľa rezolúcie BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2356 (2017), č. 2371 (2017) alebo č. 2375 (2017). 4. Únia prijme potrebné opatrenia potrebné na určenie príslušných položiek, na ktoré sa má vzťahovať tento článok.“
(6)

Predĺženie týchto odchyľujúcich sa opatrení by malo byť časovo obmedzené, aby bolo možné vyhodnotiť ich účinnosť, ako aj vhodnosť percentuálneho podielu. Estónsku by sa preto malo povoliť ďalšie uplatňovanie tohto opatrenia na obmedzené obdobie, a to do 31. decembra 2020.
(6)

Poľsko by preto malo byť oprávnené uplatňovať mechanizmus prenesenia daňovej povinnosti na dodávky pevných diskov, ako sú disky s nepohyblivým médiom a diskové jednotky s pevným diskom, a to od 1. januára 2018. Platnosť výnimky by mala byť časovo obmedzená do 31. decembra 2020.
(5)

Keďže tento stanovený strop mal za následok obmedzenie povinností súvisiacich s DPH, a tým aj zníženie administratívnych nákladov pre malé podniky, Litve by sa malo povoliť uplatňovanie opatrenia na ďalšie obmedzené obdobie, a to do 31. decembra 2020. Zdaniteľné osoby si stále môžu zvoliť všeobecnú úpravu DPH.
(8)

Opatrenia na kontrolu zdravia zvierat stanovené v článku 15 vykonávacieho rozhodnutia 2014/709/EÚ týkajúce sa odosielania zásielok mäsa z divo žijúcich ošípaných z dotknutých členských štátov by sa mali aktualizovať s cieľom zohľadniť úroveň rizika, ktoré predstavuje takéto mäso. Odosielanie mäsa z divo žijúcich ošípaných z oblastí v častiach I a II prílohy k uvedenému vykonávaciemu rozhodnutiu do iných oblastí v rámci územia toho istého členského štátu a do iných členských štátov by malo byť povolené, pokiaľ sú zavedené primerané opatrenia na zmiernenie rizika vyplývajúceho z premiestnenia tohto mäsa v rámci toho istého štátu a do iných členských štátov a riziko prenosu tejto choroby je zanedbateľné.
(3)

Hoci povinnosť neustále skúmať využívanie pásma 24 GHz radarmi krátkeho dosahu by sa mala zachovať, v súčasnosti sa zdá neprimerané vyžadovať, aby každý vnútroštátny orgán každoročne systematicky poskytoval štatistické údaje, ako sa vyžaduje v rozhodnutí 2005/50/ES. Vnútroštátne administratívne zdroje by sa dali využiť lepšie, ak by členské štáty tieto štatistické správy poskytovali iba na požiadanie Komisie. Komisia by si tieto štatistické správy mohla vyžiadať v možnom, no nepravdepodobnom prípade nahlásenia rušenia alebo prudkého nárastu počtu vozidiel vybavených radarmi využívajúcimi pásmo 24 GHz.
11.

Ak vplyv obmedzení kapacity nie je obmedzený na jednu sieť, pred uverejnením obmedzení kapacity v súlade s bodom 8 dotknutí manažéri infraštruktúry vrátane manažérov infraštruktúry, ktorých by sa mohlo týkať presmerovanie vlakov, musia medzi sebou koordinovať obmedzenia kapacity, ktoré by mohli zahŕňať zrušenie vlakovej trasy, jej presmerovanie alebo nahradenie inými druhmi dopravy. Koordinácia pred druhým uverejnením musí byť ukončená: a) najneskôr 18 mesiacov pred zmenou cestovného poriadku, ak je na železničnej trati za deň zrušená, presmerovaná alebo nahradená inými druhmi doprava v odhadovanom objeme viac ako 50 %, a to viac ako 30 za sebou nasledujúcich dní; b) najneskôr 13 mesiacov a 15 dní pred zmenou cestovného poriadku, ak je na železničnej trati za deň zrušená, presmerovaná alebo nahradená inými druhmi doprava v odhadovanom objeme viac ako 30 %, a to viac ako sedem za sebou nasledujúcich dní; c) najneskôr 13 mesiacov a 15 dní pred zmenou cestovného poriadku, ak je na železničnej trati za deň zrušená, presmerovaná alebo nahradená inými druhmi doprava v odhadovanom objeme viac ako 50 %, a to sedem za sebou nasledujúcich dní alebo kratšie. V prípade potreby manažéri infraštruktúry pozvú na zapojenie sa do uvedenej koordinácie žiadateľov pôsobiacich na príslušných tratiach a hlavných prevádzkovateľov dotknutých servisných zariadení.
(7)

Predĺženie platnosti týchto odchyľujúcich sa opatrení by malo byť časovo obmedzené, aby bolo možné vyhodnotiť ich účinnosť, ako aj primeranosť percentuálneho podielu. Rumunsku by sa preto malo povoliť ďalšie uplatňovanie tohto opatrenia na obmedzené obdobie do 31. decembra 2020.
„2.

Názov: LYNN S Známe ako: nie je k dispozícii. Predtým známe ako: nie je k dispozícii. Adresa: nie je k dispozícii. Zaradené do zoznamu:2. augusta 2017 Doplňujúce informácie IMO: 8706349. Zaradené do zoznamu podľa bodu 10 písm. a) a b) rezolúcie č. 2146 (2014) v znení rozšírenom a zmenenom bodom 2 rezolúcie č. 2362 (2017) (zákaz nakladať, prepravovať alebo vykladať; zákaz vstupovať do prístavov). Výbor toto označenie 31. októbra 2017 predĺžil podľa bodu 11 rezolúcie č. 2146 (2014) a platí do 29. januára 2018, pokiaľ ho výbor neukončí skôr na základe bodu 12 rezolúcie č. 2146 (2014). Vlajkový štát: Svätý Vincent a Grenadíny. K 6. októbru 2017 sa plavidlo nachádzalo v územných vodách Libanonu a vyplávalo smerom na západ.“
(3)

Malta požiadala vo svojom liste z 25. apríla 2017 Komisiu o povolenie používať určité približné odhady na výpočet základu vlastných zdrojov založených na DPH, pokiaľ ide o transakcie uvedené v časti B bode 9 prílohy X k smernici 2006/112/ES týkajúce sa nových budov a stavebných pozemkov. Pri výpočte náhrady za dodanie nových budov a stavebných pozemkov dáva Malta stavebným pozemkom dvakrát takú hodnotu ako novým budovám. Výpočet presnej hodnoty stavebných pozemkov by predstavoval administratívnu záťaž, ktorá by vo vzťahu k vplyvu predmetných transakcií na celkový základ zdrojov založených na DPH v prípade Malty nebola odôvodnená. Malte by sa teda malo povoliť vypočítať základ vlastných zdrojov založených na DPH s použitím približných odhadov v prípade nových budov a stavebných pozemkov.
1.

Vkladá sa tento odsek: „5a. Zákazy stanovené v odsekoch 1 a 3 sa nevzťahujú na predaj, dodávku, prevod alebo vývoz ani na dovoz, nákup alebo prepravu hydrazínu (CAS 302-01-2) v koncentráciách najmenej 70 % alebo viac pre skúšky a let modulu ExoMars Descent Module a pre let modulu ExoMars Carrier Module v rámci misie ExoMars 2020, a to za týchto podmienok: a) množstvo hydrazínu určeného na testy a let modulu ExoMars Descent Module v rámci misie ExoMars 2020, vypočítané podľa potrieb každej fázy tejto misie, neprekročí celkové množstvo 5 000 kg počas celého obdobia trvania misie; b) množstvo hydrazínu určeného na let modulu ExoMars Carrier Module v rámci misie ExoMars 2020 neprekročí celkové množstvo 300 kg.“
(7)

Vzhľadom na odporúčania uvedené v stanovisku úradu EFSA je vhodné predĺžiť platnosť ochranných opatrení stanovených vo vykonávacom rozhodnutí (EÚ) 2016/1918 s cieľom pokryť lovecké návnady z moču jelenej zveri, a to zákazom dovozu loveckých návnad z moču jelenej zveri z tretích krajín do Únie, dovozu zásielok loveckých návnad z moču jelenej zveri s pôvodom v Nórsku do Únie, ako aj zákazom výroby, umiestňovania na trh a používania loveckých návnad z moču jelenej zveri s pôvodom v oblastiach Švédska a Fínska uvedených v prílohe k vykonávaciemu rozhodnutiu (EÚ) 2016/1918.
(11)

So včelami medonosnými možno obchodovať v rôznych formách, ako sú napríklad včelie kráľovné s malým sprievodom, celé kolónie, odložence a zmetence. Jasné určenie povahy zásielky by v tejto súvislosti príslušným orgánom uľahčilo analýzu rizík na účely úradných kontrol zásielok v miestach určenia. Do osvedčenia by sa preto mali doplniť dodatočné podrobné informácie.
(6)

S cieľom zvýšiť investície do týchto vysoko inovačných projektov v odvetví dopravy, oprávnené projekty by mali podporovať len inovačné, opakovateľné a škálovateľné využívanie energie z obnoviteľných zdrojov, pričom by sa mal využiť dlhový nástroj v odvetví dopravy v rámci Nástroja na prepájanie Európy (5).
(3)

Taliansko predložilo Komisii podporné doklady na schválenie svojho programu kontroly na eradikáciu Aujeszkého choroby v regióne Lombardsko, na základe ktorých by sa mal tento región náležite uvádzať v zozname v prílohe II k rozhodnutiu 2008/185/ES. Z hodnotenia uvedených podporných dokladov vyplýva, že región Lombardsko by sa mal uvádzať v zozname v prílohe II k rozhodnutiu 2008/185/ES. Príloha II k rozhodnutiu 2008/185/ES by sa preto mala zodpovedajúcim spôsobom zmeniť.
1.

V článku 14 sa odsek 1 nahrádza takto: „1. Referenčná suma určená na pokrytie výdavkov spojených s misiou EUAM Ukraine do 30. novembra 2014 je 2 680 000 EUR. Referenčná suma určená na pokrytie výdavkov spojených s misiou EUAM Ukraine na obdobie od 1. decembra 2014 do 30. novembra 2015 je 13 100 000 EUR. Referenčná suma určená na pokrytie výdavkov spojených s misiou EUAM Ukraine na obdobie od 1. decembra 2015 do 30. novembra 2016 je 17 670 000 EUR. Referenčná suma určená na pokrytie výdavkov spojených s misiou EUAM Ukraine na obdobie od 1. decembra 2016 do 30. novembra 2017 je 20 800 000 EUR. Referenčná suma určená na pokrytie výdavkov spojených s misiou EUAM Ukraine na obdobie od 1. decembra 2017 do 31. mája 2019 je 31 956 069,20 EUR. O výške referenčnej sumy na nasledujúce obdobia rozhodne Rada.“
1.

Článok 3 sa nahrádza takto: „Článok 3 Prieskumy výskytu špecifikovaného organizmu na území členských štátov a identifikácia 1. Členské štáty na svojom území uskutočňujú každoročné prieskumy výskytu špecifikovaného organizmu na špecifikovaných rastlinách. Prieskumy sú vykonávané zodpovedným úradným orgánom alebo pod jeho úradným dohľadom. Ich súčasťou je vizuálna prehliadka a v prípade akéhokoľvek podozrenia na napadnutie špecifikovaným organizmom aj odber vzoriek a testovanie. Uvedené prieskumy sú založené na spoľahlivých vedeckých a technických princípoch a vykonávané vo vhodnom čase v roku tak, aby bolo možné zistiť výskyt špecifikovaného organizmu vizuálnou prehliadkou, odberom vzoriek a testovaním. Pri týchto prieskumoch sa zohľadňujú dostupné vedecké a technické dôkazy, biologické vlastnosti špecifikovaného organizmu a jeho vektorov, výskyt a biologické vlastnosti špecifikovaných rastlín, ako aj všetky ďalšie relevantné informácie týkajúce sa výskytu špecifikovaného organizmu. Zohľadňujú sa pri nich aj technické usmernenia k prieskumu výskytu organizmu Xylella fastidiosa uvedené na príslušnej webovej stránke Komisie (*1). 2. Výskyt špecifikovaného organizmu v iných než vymedzených oblastiach sa preveruje jedným molekulárnym testom a v prípade pozitívnych výsledkov sa identifikuje na základe ešte aspoň jedného pozitívneho molekulárneho testu v súlade s medzinárodnými normami. Tieto testy musia byť uvedené v databáze testov na identifikáciu špecifikovaného organizmu a jeho poddruhov, ktorý vedie Komisia, a musia sa zameriavať na rôzne časti genómu. Výskyt špecifikovaného organizmu vo vymedzených oblastiach sa preveruje jedným testom a v prípade pozitívnych výsledkov sa identifikuje na základe aspoň jedného pozitívneho molekulárneho testu v súlade s medzinárodnými normami. Tieto testy musia byť uvedené v databáze testov na identifikáciu špecifikovaného organizmu a jeho poddruhov, ktorý vedie Komisia. 3. Databázu uvedenú v odseku 2 spravuje a aktualizuje Komisia, pričom ju sprístupňuje verejnosti. Testy uvedené v tejto databáze sa delia do dvoch kategórií v závislosti od ich vhodnosti na identifikáciu špecifikovaného organizmu a jeho poddruhov vo vymedzených oblastiach a v iných ako vymedzených oblastiach. (*1) Guidelines for the survey of Xylella fastidiosa (Wells et al.) in the Union territory [„Usmernenia k prieskumu výskytu organizmu Xylella fastidiosa (Wells et al.) na území Únie“], http://ec.europa.eu/food/sites/food/files/plant/docs/ph_biosec_legis_guidelines_xylella-survey.pdf.“"
Spoločnosť 2D Technologies Ltd (UK) Abcr GmbH (DE) ARKEMA FRANCE (FR) Baxter S.A. (BE) Biovit d.o.o. (HR) Butterworth Laboratories Ltd (UK) Daikin Refrigerants Europe GmbH (DE) DIVERCHIM SA (FR) F-Select GmbH (DE) Honeywell Fluorine Products Europe B.V. (NL) Honeywell Speciality Chemicals Seelze GmbH (DE) Hudson Technologies Europe S.r.l. (IT) Labmix24 GmbH (DE) LGC Standards GmbH (DE) Ludwig-Maximilians-University (DE) Merck KGaA (DE) Mexichem UK Limited (UK) Ministerstvo obrany – chemické laboratórium – Den Helder (NL) PANREAC QUIMICA S.L.U. (ES) Rutherford Appleton Laboratory (UK) SIGMA ALDRICH CHIMIE sarl (FR) Sigma-Aldrich Chemie GmbH (DE) SIGMA-ALDRICH COMPANY LTD (UK) Solvay Fluor GmbH (DE) Solvay Specialty Polymers France SAS (FR) SPEX CertiPrep LTD (UK) VALLISCOR EUROPA LIMITED (IE)
(2)

V novembri 2017 bolo zaznamenaných niekoľko prípadov afrického moru ošípaných v populáciách diviakov v okresoch legionowski, piaseczynski a warszawski – zachodni v Poľsku. V reakcii na tieto prípady bolo prijaté vykonávacie rozhodnutie Komisie (EÚ) 2017/2176 (5) s platnosťou do 8. decembra 2017 a vykonávacie rozhodnutie Komisie (EÚ) 2017/2198 (6) s platnosťou do 15. decembra 2017. Tieto prípady predstavujú zvýšenú mieru rizika, ktorá by sa mala zohľadniť v prílohe k vykonávaciemu rozhodnutiu 2014/709/EÚ. Oblasti, ktoré sú postihnuté týmito prípadmi afrického moru ošípaných v populácii diviakov v Poľsku, by sa preto mali teraz uvádzať v časti II a susedné oblasti by sa mali uvádzať v časti I prílohy k vykonávaciemu rozhodnutiu 2014/709/EÚ.
1.

Do článku 2 sa dopĺňajú nasledujúce odseky 3 a 4: „3. Počas prechodného obdobia, ktoré sa skončí najneskôr 1. mája 2018, sa každá výmena údajov o rybolovnej činnosti medzi dvoma členskými štátmi naďalej vykonáva vo formáte používanom do 1. novembra 2017, pokiaľ odosielajúci a prijímajúci členský štát nie sú schopné vymieňať si údaje o rybolovnej činnosti v novom štandardnom formáte UN/Cefact. 4. Výmena údajov o rybolovnej činnosti v rámci dohôd o partnerstve v odvetví udržateľného rybárstva sa naďalej vykonáva vo formáte používanom do 1. novembra 2017 až do dátumu dohodnutého s príslušnou treťou krajinou.“
PRÍLOHA

V oddiele B (Subjekty) prílohy V k rozhodnutiu (SZBP) 2015/1333 sa položka 1 nahrádza takto:

„1. Názov: CAPRICORN

Alias: n.a. Alias 2: n.a. Adresa: n.a. Dátum zaradenia do zoznamu: 21. júla 2017

Doplňujúce informácie

IMO: 8900878. Zaradené do zoznamu podľa bodu 10 písm. a) a b) rezolúcie č. 2146 (2014) v znení rozšírenom a zmenenom bodom 2 rezolúcie č. 2362 (2017) (zákaz nakladať, prepravovať alebo vykladať; zákaz vstupovať do prístavov). Podľa bodu 11 rezolúcie č. 2146 toto označenie výbor obnovil 20. októbra 2017 a platí do 18. januára 2018, pokiaľ ho neukončí výbor skôr na základe bodu 12 rezolúcie č. 2146. Vlajkový štát: neznámy. K 21. septembru 2017 sa plavidlo nachádzalo v medzinárodných vodách pri Spojených arabských emirátoch.“.
(3)

Na základe poslednej inšpekcie vlastného zdroja založeného na DPH sa zistilo, že povolenie používať zjednodušenú metódu výpočtu na výpočet transakcií uvedených v časti B bode 10 prílohy X k smernici 2006/112/ES bolo založené na nesprávnych a neúplných údajoch. Potvrdili to aj slovenské orgány vo svojich oficiálnych pripomienkach k správe o inšpekcii. Ak by Komisia mala k dispozícii správne a úplné údaje, Slovensku by nebolo udelené povolenie používať približné odhady pre osobnú dopravu za roky 2014 až 2020, keďže výsledok bol príliš nestabilný. Preto je vhodné článok 2a rozhodnutia 2005/820/ES vypustiť so spätnou účinnosťou. Bez ohľadu na zrušenie článku 2a rozhodnutia 2005/820/ES, Euratom môže Slovensko naďalej používať povolenie udelené v článku 2 rozhodnutia 2005/820/ES, Euratom vo vzťahu k transakciám uvedeným v časti B bode 10 prílohy X k smernici 2006/112/ES.
—

V konvergenčnom programe z roku 2016 – 2017, ktorý orgány Spojeného kráľovstva predložili 27. apríla 2017 a ktorý sa vzťahuje na obdobie od roku 2016 – 2017 do roku 2021 – 2022, sa predpokladalo zvýšenie deficitu verejných financií na 2,8 % HDP v roku 2017 – 2018 a jeho následný pokles na 1,9 % HDP v roku 2018 – 2019. Táto prognóza bola založená na plánovanom deficite verejných financií vo výške 2,7 % HDP v roku 2016 – 2017 v súlade s údajmi, ktoré orgány Spojeného kráľovstva oznámili v rámci postupu pri nadmernom deficite v marci 2017. Od predloženia konvergenčného programu Národný štatistický úrad (ONS – Office for National Statistics) revidoval svoj odhad deficitu verejných financií v roku 2016 – 2017 smerom nadol na 2,3 % HDP. Hoci orgány Spojeného kráľovstva následne neuverejnili aktualizovanú prognózu deficitu verejných financií, v prognóze Komisie z jesene 2017 sa na základe predpokladu nezmenenej politiky očakávajú deficity vo výške 2,5 % v roku 2017 – 2018, 1,8 % v roku 2018 – 2019 a 1,3 % v roku 2019 – 2020. Deficit by teda počas prognózovaného obdobia nemal presiahnuť referenčnú hodnotu 3 % HDP stanovenú v zmluve.
(3)

Regióny oprávnené na YEI na obdobie rokov 2017 – 2020 sú stanovené v súlade s článkom 16 nariadenia Európskeho parlamentu a Rady (EÚ) č. 1304/2013 (4), pričom sa však vychádza z najnovších dostupných ročných údajov o nezamestnanosti mladých ľudí. Podľa článku 65 ods. 2 nariadenia (EÚ) č. 1303/2013 sú výdavky v rámci YEI oprávnené do 31. decembra 2023 pre regióny, ktoré už boli zaradené do zoznamu v prílohe IV k vykonávaciemu rozhodnutiu 2014/190/EÚ, ako aj pre regióny oprávnené v rámci YEI na obdobie rokov 2017 – 2020. Existujúci zoznam by sa preto mal naďalej uplatňovať. Z dôvodov jasnosti a transparentnosti by sa preto do prílohy IV k vykonávaciemu rozhodnutiu 2014/190/EÚ mali zahrnúť obidva zoznamy a táto príloha by sa mala zodpovedajúcim spôsobom zmeniť.
(6)

Pokiaľ ide o podmienky, že burzy cenných papierov podliehajú povoleniu a účinnému priebežnému dohľadu a presadzovaniu, v článku 26 písm. b) federálneho zákona o infraštruktúrach finančného trhu a trhovom správaní pri obchodovaní s cennými papiermi a derivátmi (Federal Act on Financial Market Infrastructures and Market Conduct in Securities and Derivatives Trading) sa burza cenných papierov vymedzuje ako inštitúcia pre mnohostranné obchodovanie s cennými papiermi, v ktorej sú kótované cenné papiere, ktorých účelom je súbežná výmena ponúk medzi viacerými účastníkmi a uzatváranie zmlúv na základe nediskrečných pravidiel. Burza cenných papierov nemá právomoc rozhodovať o spôsobe, akým vykonáva obchody a nie je oprávnená obchodovať na vlastný účet alebo vykonávať obchodovanie párovaním na vlastný účet. Burza cenných papierov musí okrem toho zabezpečiť účastníkom nestranný a nediskriminačný prístup k trhom a službám. Preto sa vyžaduje, aby burza cenných papierov zaviedla pravidlá stanovujúce spôsoby, akými môže obchodník s cennými papiermi alebo iné strany pod dohľadom orgánu dohľadu nad finančným trhom, ako aj zahraniční účastníci s povolením od orgánu dohľadu nad finančným trhom požiadať o členstvo. Podľa článku 27 ods. 4 zákona o infraštruktúre finančného trhu v spojení s článkom 25 ods. 1 vyhlášky o infraštruktúrach finančného trhu a trhovom správaní pri obchodovaní s cennými papiermi a derivátmi (Financial Market Infrastructure Ordinance) orgán dohľadu nad finančným trhom preveruje a schvaľuje nariadenia a ich zmeny týkajúce sa prijatia, povinností a vylúčenia účastníkov burzy cenných papierov. Burza cenných papierov musí zamietnuť členstvo účastníkovi, ktorý nezískal povolenie od orgánu dohľadu nad finančným trhom, a môže zamietnuť členstvo akémukoľvek účastníkovi, ktorý podlieha štatutárnemu vylúčeniu.
(2)

V decembri 2017 bolo zaznamenaných niekoľko prípadov afrického moru ošípaných v populácii diviakov v poľských okresoch (powiecie) parczewski a warszawski, ktoré sú v súčasnosti uvedené v časti I prílohy k vykonávaciemu rozhodnutiu 2014/709/EÚ. Tieto prípady predstavujú zvýšenú mieru rizika, ktorá by sa mala zohľadniť v prílohe k uvedenému vykonávaciemu rozhodnutiu. Preto by sa mestský okres (powiat miejski) Warszawa a obec (gmina) Siemień postihnuté týmito prípadmi afrického moru ošípaných v populácii diviakov, ktoré sú uvedené v časti I prílohy k vykonávaciemu rozhodnutiu 2014/709/EÚ, mali odteraz uvádzať v časti II predmetnej prílohy, pričom poľská obec (gmina) Wiązowna by sa mala uvádzať v časti I uvedenej prílohy.
(8)

Vstup vtákov ako spoločenských zvierat v sprievode majiteľa na územie Únie, predstavuje nízke riziko zavlečenia vírusu aviárnej influenzy do Únie, ak sú splnené požiadavky rozhodnutia 2007/25/ES a vtáky sú určené na chov v domácnosti alebo inom obydlí majiteľa alebo zodpovednej osoby. Požiadavky na cieľové miesto vtákov ako spoločenských zvierat po ich vstupe do Únie však nie sú v rozhodnutí 2007/25/ES dostatočne stanovené, čo by mohlo viesť k tomu, že by sa tieto vtáky mohli zúčastňovať prehliadok, trhov, výstav alebo iných podujatí, na ktorých sa zhromažďujú vtáky, pri ktorých existuje vyššie riziko možného rozšírenia nákazy. Rozhodnutie 2007/25/ES by sa preto malo zmeniť, aby sa jasne stanovila požiadavka, že takéto vtáky sa nesmú zúčastňovať takýchto podujatí pred uplynutím obdobia 30 dní od ich vstupu do Únie.
(4)

V záujme dosiahnutia cieľov smernice 2010/40/EÚ by sa mala na Komisiu delegovať právomoc prijímať akty v súlade s článkom 290 Zmluvy o fungovaní Európskej únie, pokiaľ ide o špecifikácie potrebné na zabezpečenie kompatibility, interoperability a kontinuity pri zavádzaní a prevádzkovom používaní IDS v prípade prioritných opatrení na ďalšie obdobie piatich rokov od 27. augusta 2017. Toto obdobie by sa malo automaticky predlžovať na rovnako dlhé obdobia, pokiaľ Európsky parlament alebo Rada nevznesú proti takémuto predĺženiu námietku. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni expertov, a aby tieto konzultácie vykonávala v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva (4). Predovšetkým v záujme rovnakého zastúpenia pri príprave delegovaných aktov sa všetky dokumenty doručujú Európskemu parlamentu a Rade v rovnakom čase ako odborníkom z členských štátov a odborníci Európskeho parlamentu a Rady majú systematicky prístup na zasadnutia expertných skupín Komisie, ktoré sa zaoberajú prípravou delegovaných aktov,
(4)

Mala by sa teda ustanoviť upravená referenčná suma na obdobie do 31. mája 2019 a rozhodnutie 2014/486/SZBP by sa malo zodpovedajúcim spôsobom zmeniť.
(3)

V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu. Vzhľadom na to, že toto rozhodnutie je založené na schengenskom acquis, sa Dánsko v súlade s článkom 4 uvedeného protokolu rozhodne do šiestich mesiacov po rozhodnutí Rady o tomto rozhodnutí, či ho bude transponovať do svojho vnútroštátneho práva.